Pravdepodobnosť tehotenstva
Dobrý deň mala som nechránený sex priateľ sa neurobil a dva dni na to som dostala normálne menštruáciu aká je šanca že môžem byť tehotná?
Dobrý deň,
ďakujeme za vašu otázku.
Pre otehotnenie je potrebné mať nechránený pohlavný styk počas obdobia ovulácie, kedy je uvoľnené vajíčko schopné oplodnenia počas nasledujúcich 12 hodín. Toto plodné obdobie môže byť predĺžené o životnosť spermií (3-5 dní) v ženskom tele, a preto je šanca na otehotnenie aj pri pohlavnom styku počas 4-5 dní pred očakávaným dňom ovulácie, prípadne deň po nej. Mimo ovulácie nie je možné otehotnieť. Za predpokladu pohlavného styku mimo ovulácie a následnej prítomnosti menštruácie je tehotenstvo nepravdebodobné.
Prajem pekný zvyšok dňa.
S pozdravom
PharmDr. Veronika Kiabová